En forsker fra Aalborg Universitet foreslår lukning af flere småøer, som simpelthen er for dyre for samfundet. Men det gælder ikke Egholm i Limfjorden, som Kristeligt Dagblad skrev, og som TV2/Nord videreformidlede tidligere på dagen. Det understreger forsker Jørgen Møller overfor DR. - Selvfølgelig ved jeg godt, at Egholm er en ø. Men jeg betragter nu mere øen som et udflugtsmål for aalborgenserne. Dermed udfylder den en funktion som herlighedsværdi for aalborgenserne og dem, der bor langs fjorden. Så nej, det er ikke Egholm, der skal lukkes, siger Jørgen Møller.

Referat:
Forsker præciserer udtalelser. Det er ikke Egholm, der bør lukkes, siger han.